CELEX: 62009TN0338
Language: ro
Date: 2009-08-27 00:00:00
Title: Cauza T-338/09: Acțiune introdusă la 27 august 2009 — Müller-Boré & Partner/OAPI — Popp și alții (MBP)

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/73
            
         Acțiune introdusă la 27 august 2009 — Müller-Boré & Partner/OAPI — Popp și alții (MBP)
   (Cauza T-338/09)
   2009/C 267/132
   Limba în care a fost formulată acțiunea: germana
   
      Părțile
   
   
      Reclamantă: Müller-Boré & Partner (München, Germania) (reprezentanți: C. Osterrieth și T. Schmitz, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Celelalte părți în procedura care s-a aflat pe rolul camerei de recurs: E. Popp (München, Germania), W. E. Sajda (München), J. Bohnenberger (München), V. Kruspig (München)
   
      Concluziile reclamantei
   
   
               —
            
            
               Modificarea Deciziei Camerei a patra de recurs a Oficiului pentru Armonizare în cadrul Pieței Interne din 23 iunie 2009 în cauza R 1176/2007-4 în sensul respingerii în totalitate a recursului și a opoziției;
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: reclamanta
   
      Marca comunitară vizată: marca verbală „MBP” pentru servicii din clasele 35 și 42 (cererea nr. 1 407 857)
   
      Titularii mărcii sau ai semnului invocat în sprijinul opoziției: E. Popp, W. E. Sajda, J. Bohnenberger și V. Kruspig
   
      Marca sau semnul invocat în sprijinul opoziției: marca verbală „ip_law@mbp.” pentru servicii din clasa 42 (marca comunitară nr. 667 105), precum și denumirea comercială specifică „mbp.de” în sensul legii germane privind mărcile
   
      Decizia diviziei de opoziție: respinge opoziția
   
      Decizia camerei de recurs: admite în parte recursul
   
      Motivele invocate: încălcarea articolului 8 alineatul (1) litera (b) din Regulamentul nr. 207/2009 (1), întrucât nu există niciun risc de confuzie între mărcile în cauză
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).